**2020.gada 16.septembra komisijas sēdē**

 **sniegtā atbilde uz ieinteresētā piegādātāja uzdoto jautājumu**

**par iepirkuma** **“Energoefektivitātes paaugstināšanas būvdarbi daudzdzīvokļu**

**dzīvojamā mājā Stacijas iela 34, Olaine, Olaines novads”,**

**(identifikācijas Nr. AS OŪS 2020/17), nolikumu**

**Jautājumi:**

1. Saskaņā ar nolikuma 9.6.2.puntu pretendentam ir jāiesniedz izziņa, ko izdevis Latvijas Republikas Uzņēmumu reģistrs (ārvalstu Pretendentiem – kompetenta iestāde ārvalstīs) par Pretendenta reģistrāciju, par amatpersonām, kurām ir paraksta tiesības un, kas apliecina, ka nav pasludināts Pretendenta maksātnespējas process, nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu vai Pretendents netiek likvidēts. Ņemot vērā to, ka šāda informācija ir publiski pieejama Latvijas Republikas Uzņēmumu reģistra informācijas portālā (http://info.ur.gov.lv), lūdzu skaidrot, vai pretendents Izziņu, ko izdevis Latvijas Republikas Uzņēmumu reģistrs var aizstāt ar izdrukām no LR UR informācijas portāla.
2. Nolikuma 10.2.punktā norādīts, ka tehniskajam piedāvājumam jāatbilst iepirkuma procedūras nolikumam, tehniskajās specifikācijās noteiktajām prasībām un vienkāršotās renovācijas dokumentācijai. Tehniskajā piedāvājumā izmantotajiem risinājumiem (renovācijas un siltināšanas materiāli, tehnoloģijas u.c.) pilnībā jāatbilst piedāvājuma iesniegšanas brīdī Latvijas Republikā spēkā esošajiem būvnormatīviem, ugunsdrošības normām un CE marķējuma prasībām. Lūdzam apstiprināt, ka atbilstoši nolikuma 10.2.punktā izvirzītajai prasībai gadījumā, ja netiek piedāvāti ekvivalenti izstrādājumi, papildus būvniecības tāmēm nav nepieciešams iesniegt citus tehniskā piedāvājuma dokumentus.

**Atbildes:**

1. Pretendents Izziņu, ko izdevis Latvijas Republikas Uzņēmumu reģistrs var aizstāt ar izdrukām no LR UR informācijas portāla.
2. Ja Pretendents nepiedāvā ekvivalentus izstrādājumus, papildus būvniecības tāmēm nav nepieciešams iesniegt citus tehniskā piedāvājuma dokumentus